Zoznam koncertných turné skupiny Big Bang

Juhokórejská hip-hopová skupina Big Bang mala 15 koncertných turné, z ktorých 2 boli svetové a 5 ich bolo japonských. Svoj prvý koncert s názvom "1st Live Concert - The R.E.A.L" mala skupina v decembri 2006. Počas svojej kariéry mali členovia okrem spoločných aj sólové koncerty. Skupina Big Bang na svojich turné zhromaždila už viac ako 3,5 milióna fanúšikov.
1st Live Concert - The R.E.A.L.
The 1st Concert: The Real, známy aj ako The R.E.A.L, bol debutovým koncertom juhokórejskej skupiny Big Bang, ktorý bol usporiadaný na propagáciu ich debutového albumu "Bigbang Vol.1" a troch single albumov, "Bigbang", "Bigbang Is V.I.P" a "Bigbang 03", z ktorých sa v Južnej Kórei predalo dokopy viac ako 300 000 kópií. Koncert bol natočený a 8. februára 2007 vydaný na CD a DVD nosičoch.
Want You Tour.
Want You Tour bolo prvé koncertné turné v Kórei, ktoré trvalo od mája do júla 2007.
The G.R.E.A.T.
The G.R.E.A.T, známe aj ako Bigbang is GREAT, bolo tretie koncertné turné skupiny. Prišlo po veľkom úspechu singlov „Lies“ a „Last Farewell“. Všetky lístky sa vypredali v priebehu 10 minút. Napriek úspechu musela byť po turné väčšina členov hospitalizovaná kvôli celkovému vyčerpaniu, prepracovaniu a zraneniam.
Global Warning Tour.
Global Warning Tour bolo prvé zahraničné turné skupiny, ktoré sa konalo v 5 krajinách – Kórejskej republike, Japonsku, Thajsku, Singapure a Indonézii.
Stand Up Tour.
Stand Up Tour bolo prvé japonské turné, ktoré bolo usporiadané na propagáciu japonského debutového albumu "Number 1". Posledný koncert bol natočený a 17. marca 2010 vydaný na CD a DVD nosičoch.
Big Show 2009.
Big Show 2009 bol prvým ročníkom každoročného koncertného turné "Big Show" v Južnej Kórei. Oba koncerty boli natočené a 22. apríla 2009 vydané. Predalo sa viac ako 60 000 kópií.
Big Show 2010.
Big Show 2010 bol 2. ročníkom každoročného koncertného turné "Big Show" v Južnej Kórei. Koncert bol natočený a 19. augusta 2010 vydaný. Predalo sa viac ako 40 000 kópií. Dokopy bolo na troch koncertoch viac ako 50 000 divákov a príjem presiahol 4 miliardy ₩ (takmer 3 milióny €).
Electric Love.
Electric Love bolo druhé japonské turné skupiny. Náklady na celé turné boli okolo 300 miliónov ¥ (2,2 miliónov €). Turné stanovilo rekord pre idolovú skupinu, ktorá vystúpila v aréne Budokan za najkratší čas od debutu (4 mesiace). Na koncerty prišli japonské celebrity ako Ajaka Nišiwaki, hlásateľ Šiho Watanabe, Ajaka Umeda a Jukari Sató zo skupiny AKB48, Reina Tanaka zo skupiny Morning Musume, W-inds, Erena Mizusawa, Mika Nakašima, Thelma Aojama, Aja Matsuura, Akira a Makidai zo skupiny Exile, Eriko Imai zo skupiny Speed, Kumi Kóda, Činacu Wakacuki, Asami, Acuko Maeda, Tomomi Kasai, Minami Takahaši a niektorí členovia skupiny SuG. Hneď po koncerte začali celebrity, ktoré na ňom boli, zverejňovať fotografie a zážitky na svojich blogoch. 28. apríla 2010 vyšlo DVD s názvom "Electric Love Tour 2010", ktoré sa v japonskom rebríčku Oricon umiestnilo na 6. mieste s viac ako 40 000 predanými kópiami.
Big Show 2011.
Big Show 2011 bol 3. ročníkom každoročného koncertného turné "Big Show" v Južnej Kórei. Skupina sa vrátila po takmer dvojročnej pauze s novým albumom "Tonight". Koncertný album vyšiel 17. júna 2011, v juhokórejskom týždennom rebríčku Gaon sa umiestnil na prvom a v japonskom Oricone na druhom mieste. Predaných bolo viac ako 50 000 kópií.
Kritika.
I Su-jon z "Newsen" opísala predstavenie ako „zmyselné, elegantné a luxusné“, "Jonhap" zase ako „svieže a odvážne“, a že „skupine Big Bang sa podaril brilantný návrat“. "Star News" pochválil skupinu za použitie mnohých rekvizít, vystúpenie označil za „presvedčivé a výbušne“ a vyhlásil, že „Big Bang sa vrátili silnejší ako kedykoľvek predtým“. Koncert mal sledovanosť 5.7%, čo bolo vyššie ako očakávaných 4.9%. Výnosom z koncertu bolo údajne 43 miliárd ₩ (35,3 miliónov €).
Love and Hope Tour.
Love and Hope Tour bolo tretie japonské turné skupiny, ktoré zhromaždilo viac ako 100 000 fanúšikov. Bolo usporiadané na propagáciu tretieho japonského štúdiového albumu "Big Bang 2". Pôvodne sa turné malo volať "Love &amp; Pain", ale názov sa kvôli zemetraseniu a cunami v Tóhoku zmenil. Časť výťažku šla na pomoc po katastrofe.
Big Show 2012.
Big Show 2012 bol 4. ročníkom každoročného koncertného turné "Big Show" v Južnej Kórei. Big Bang ním oficiálne odštartovali svoje prvé svetové turné "Big Bang Alive Galaxy Tour 2012".
Japan Dome Tour X.
BIGBANG JAPAN DOME TOUR 2014～2015 “X” bolo piate a druhé po sebe idúce japonské turné skupiny Big Bang. Odštartovalo 15. novembra 2014 v Nagoji a skončilo sa 18. januára 2015 v Osake. Big Bang sa stali prvým zahraničným interpretom, ktorý mal koncertné turné na 5 japonských štadiónoch 2 roky po sebe. V roku 2014 bolo na ich koncertoch viac ako milión fanúšikov. Výnosom z koncertu bolo údajne 110 miliárd ₩ (83 miliónov €).
Produkcia.
Náklady na prípravu koncertov predstavovali okolo 3 miliárd ¥ (22,23 miliónov €). Režisérom turné bol Jamie King, ktorý predtým spolupracoval aj s Michaelom Jacksonom, Madonnou a Britney Spearsovou. Roy Bennett mal na starosti osvetlenie javiska a Veneno sa staral o videá. Na turné pracovali ľudia na svetovej úrovni. Využili 30-metrové centrálne pódium aj šesť 50-metrových vyčnievajúcich pódií, ktoré vychádzali z hlavného ako lúče. Väčšina osvetlenia a vybavenia bola privezená zo zahraničia. Na vyčnievajúcich pódiách boli nainštalované špičkové LED obrazovky a reproduktory MLA poskytli na koncertoch divákom vysokokvalitný zvuk.
Zoznam piesní.
Tento zoznam piesní reprezentuje ich prvý koncert v Nagoji.